PROJEKT „Radoznalko“

CJELINA: „Postotak, analiza podataka i vjerojatnost" u 7. razredu

ZADATAK: Provesti istraživanje i statistički obraditi podatke koje su sakupili u školi, obitelji, među prijateljima... Temu istraživanja učenici sami odabiru te prezentiraju rezultate istraživanja usmenim izlaganjem i u obliku plakata.

VRIJEME TRAJANJA PROJEKTA: Za realizaciju projekta učenici su imali dva tjedna u siječnju 2020.

Elementi projekta:

1.) ISTRAŽIVAČKI KARAKTER

Učenici samostalno provode istraživanje na određenu temu te sakupljaju i statistički obrađuju podatke.

2.) PLAN ISTRAŽIVANJA

Svaki učenik je izložio plan svog istraživanja te dobio smjernice od učitelja.

3.) PREZENTACIJA TIJEKA ISTRAŽIVANJA I REZULTATA

Rezultate istraživanja učenici će napraviti u obliku plakata te će prezentirati rezultate istraživanja ispred ostatka razreda. Plakat mora sadržavati tablice frekvencija, dijagrame, kratki opis teme istraživanja te zaključke.

Kod prezentacije plakata učenici se moraju jasno, precizno i točno izražavati matematičkim jezikom.

4.) POSTUPAK VREDNOVANJA

Kriteriji vrednovanja:

1. ispravno statistički obrađeni podatci  
2. točnost tvrdnji  
3. domišljatost pri odabiru teme  
4. jasnoća i zanimljivost prezentacije  
5. estetski izgled plakata

Voditelj projekta: Gabrijela Šitum, prof.